b'\n_START_ARTICLE_\nDuoki\xc5\xa1kis\n_START_SECTION_\nAjalugu\n_START_PARAGRAPH_\nAastal 1596 on esimest korda mainitud Duoki\xc5\xa1kise m\xc3\xb5isa. Aastal 1650 sai asulast Kamajai kiriku valdus. Aastal 1516 p\xc3\xbcstitati sinna katoliku kirik, mis aga aastal 1620 l\xc3\xa4ks kalvinistide valdusse. Aastal 1796 on esimest korda kirjalikult mainitud sealset kabelit, kuigi on teada, et see p\xc3\xbcstitati enne aastat 1775._NEWLINE_Aastal 1906 p\xc3\xbcstitati k\xc3\xbclla kirik, j\xc3\xa4rgmisel aastal asutati aga sealne kool. Aastal 1913 p\xc3\xbcstitasid sealsed p\xc3\xb5llumehed asulasse meierei. Aastal 1933 rajati veski ja saekaater. P\xc3\xa4rast Teist maailmas\xc3\xb5da tegutsesid kuni aastani 1953 asula \xc3\xbcmbruses leedu metsavennad. N\xc3\xb5ukogude ajal oli seal kohaliku kolhoosi keskasula.'